#### ROMÂNIA

**JUDEȚUL IAȘI**

**MUNICIPIUL PAȘCANI**

**CONSILIUL LOCAL**

# **P R O C E S V E R B A L**

**Încheiat, astazi 26 iunie 2018, în şedinţa ordinară**

**a Consiliului Local al municipiului Paşcani, care are loc în sala de şedinţe a Primăriei municipiului Paşcani, judeţul Iaşi**

Ora 10,12

Doamna Jitaru Irina, secretarul municipiului Pascani deschide lucrările ședinței ordinare din 31 mai 2018, arătând că este legal constituită, din 19 consilieri în funcție, sunt prezenți 18. La ședință participă primarul municipiului Pașcani - domnul Pantazi Dumitru, viceprimarul municipiului - doamna Nedelcu Gabriela, reprezentanți ai serviciilor din aparatul de specialitate al primarului, directorul general al RAGCL Pașcani, directorul general al S.C. CLP Eco-Salubritate S.A. Pașcani, 1 cetățean, mass-media.

**Doamna Jitaru Irina**, secretarul municipiului Pascani dă cuvântul președintelui de ședință, domnul Ungureanu Vasilică Cosmin.

**Domnul Ungureanu Vasilică Cosmin,** președinte de ședință, dă citire parțial Dispoziției nr. 1181/20.06.2018:

#### „ ROMÂNIA

**JUDEŢUL IAŞI**

**MUNICIPIUL PAŞCANI**

**P R I M A R**

**D I S P O Z I Ţ I A Nr. 1181**

**din data de: 20.06.2018**

**Primarul municipiului Paşcani, judeţul Iaşi;**

Având în vedere dispoziţiile art. 39, alin. (1) și (3) din Legea nr. 215/2001 privind administraţia publică locală, republicată, cu modificările și completările ulterioare;

În temeiul art. 68 alin. (1) şi ale art. 115 alin. (1) litera a) din Legea nr. 215/2001 privind administraţia publică locală, republicată, cu modificările și completările ulterioare;

**D I S P U N E:**

**Articol unic:** Se convoacă Consiliul Local al municipiului Paşcani, în **şedinţa ordinară**, din data de **26.06.2018**, **ora 10.00**,**­­­­­­** în sala de şedinţe a Consiliului Local al municipiului Pașcani, cu următoarea ordine de zi:”

Ordinea de zi cuprinde 26 puncte. Propune inversarea unor puncte de pe ordinea de zi și anume: punctul 19 să devină 18 și invers, iar punctul 21 să devină 20 și invers.

Supune la vot această modificare a ordinii de zi. Cine este pentru? Abțineri? Împotrivă?

Pentru: 18

Abțineri: 0

Împotrivă: 0

Supune la vot ordinea de zi modificată. Cine este pentru? Abțineri? Împotrivă?

Pentru: 18

Abțineri: 0

Împotrivă: 0

Se trece la punctul nr. 1 de pe ordinea de zi:

1. **PROIECTUL DE HOTĂRÂRE privind conferirea titlului de CETĂŢEAN DE ONOARE a municipiului Paşcani domnului antrenor TARCAN NECULAI**

*Inițiatorul proiectului de hotărâre - Primarul municipiului Pașcani*

Se solicită avizul comisiilor:

Comisia învățământ – Aviz favorabil.

Comisia juridică – Aviz favorabil.

**Domnul Ungureanu Vasilică Cosmin,** președinte de ședință, întreabă dacă sunt discuții. Dacă nu, supune la vot proiectul de hotărâre: Cine este pentru? Abțineri? Împotrivă?

Pentru: 18

Abțineri: 0

Împotrivă: 0

Proiectul a trecut. Se trece la proiectul de hotărâre nr. 2:

1. **PROIECTUL DE HOTĂRÂRE privind premierea elevilor olimpici şi a profesorilor îndrumători din municipiul Paşcani, pentru anul şcolar 2017 – 2018**

*Inițiatorul proiectului de hotărâre - Primarul municipiului Pașcani*

Se solicită avizul comisiilor:

Comisia economică – Aviz favorabil.

Comisia juridică – Aviz favorabil.

Comisia învățământ – Aviz favorabil.

**Domnul Ungureanu Vasilică Cosmin,** președinte de ședință, întreabă dacă sunt discuții. Dacă nu, supune la vot proiectul de hotărâre: Cine este pentru? Abțineri? Împotrivă?

Pentru: 18

Abțineri: 0

Împotrivă: 0

Proiectul a trecut. Se trece la proiectul de hotărâre nr. 3:

1. **PROIECTUL DE HOTĂRÂRE privind aprobarea programului manifestării ZILELE MUNICIPIULUI PAŞCANI – ediţia a X – a, în perioada 29 iunie - 1 iulie 2018**

*Inițiatorul proiectului de hotărâre - Primarul municipiului Pașcani*

Se solicită avizul comisiilor:

Comisia economică – Aviz favorabil.

Comisia juridică – Aviz favorabil.

Comisia urbanism –aviz favorabil.

Comisia învățământ – Aviz favorabil.

**Domnul Ungureanu Vasilică Cosmin,** presedinte de ședință, întreabă dacă sunt discuții.

**Domnul Bodoașcă Mihai-Claudiu**, consilier local, precizează că se pleacă de la premisa că toți locuitorii municipiului trebuie să aibă o sărbătoare frumoasă, să se întâlnească. Ce l-a frapat e că ei au mărit bugetul cu 67000 lei, iar acum valoarea a crescut la 377000 lei, încă 10000 în plus față de ce au aprobat ei. A văzut că focul de artificii e în plus, trebuiau să știe și ei. Menționează că anul acesta au mai puțină transparență. S-au obișnuit să aibă o listă cu artiștii și cât costă fiecare. Anul ăsta nu mai știu cât costă fiecare artist, cât costă protocolul, că să-și facă și ei o idee. Se cunoaște speța de anul trecut, nu a venit un artist care era cotat la 10000 euro, a venit altul care nu avea aceeași valoare. Ar vrea lămuriri, de ce nu mai e aceeași transparență în ceea ce privește lista de artiști, de unde se iau banii pentru focul de artificii.

**Doamna Nedelcu Gabriela**, viceprimarul municipiului Pașcani, precizează că nu se poate vorbi despre lipsă de transparență. Ofertele de la care a plecat comisia, din care face parte consilieri locali de la toate partidele și persoane din aparatul de specialitate al d-lui primar, au venit la primărie. S-a făcut un calcul estimativ, oferta a fost pe SEAP și pe site-ul primăriei conform legii achizițiilor publice și procedurii care există la nivelul primăriei. Nu e vorba de lipsă de transparență, au încercat să fie foarte deschiși astfel să nu fie niciun dubiu vizavi de organizarea acestui eveniment. Așa se prezintă ofertele și nu crede că există vreun dubiu.

**Domnul Bodoașcă Mihai-Claudiu**, consilier local, precizează că anul trecut a fost altfel.

**Doamna Nedelcu Gabriela**, viceprimarul municipiului Pașcani, precizează că a fost tot la fel.

**Domnul Bodoașcă Mihai-Claudiu**, consilier local, precizează că era precizată suma pentru fiecare artist.

**Doamna Ancuța Mirela**, inspector de specialitate în cadrul Compartimentului Sport, Cultură, Culte, precizează că legea achizițiilor publice nu permite aceast lucru, oferta a fost făcută la pachet. Prețurile s-au discutat în comisia de organizare. Dacă sunt dubii, stă la dispoziție cu dosarul. În ceea ce privește focul de artificii, e prevăzut în capitolul de buget separat de bugetul pentru această manifestare.

**Doamna Nedelcu Gabriela**, viceprimarul municipiului Pașcani, precizează că focul de artificii e un alt tip de serviciu, care nu putea fi scos la pachet cu artiștii. Sunt alte avize.

**Domnul Pintilie Marius-Nicolae**, consilier local, întreabă din ce capitol bugetar se plătește focul de artificii.

**Doamna Ancuța Mirela**, inspector de specialitate în cadrul Compartimentului Sport, Cultură, Culte, precizează că din capitolul bugetar 67.02.

**Domnul Ungureanu Vasilică Cosmin,** președinte de ședință, supune la vot proiectul. Cine este pentru? Abțineri? Împotrivă?

Pentru: 11

Abțineri: 7

Împotrivă: 0

Proiectul a trecut. Se trece la proiectul de hotărâre nr. 4:

1. **PROIECTUL DE HOTĂRÂRE privind acordarea burselor de performanţă pentru elevii din municipiul Paşcani, cu rezultate deosebite la învăţătură, în anul şcolar 2017 – 2018**

*Inițiatorul proiectului de hotărâre - Primarul municipiului Pașcani*

Se solicită avizul comisiilor:

Comisia economică – Aviz favorabil.

Comisia juridică – Aviz favorabil.

Comisia învățământ – Aviz favorabil.

**Domnul Ungureanu Vasilică Cosmin,** președinte de ședință, întreabă dacă sunt discuții.

**Domnul Pintilie Marius-Nicolae**, consilier local, menționează că se bucură că s-a găsit o metodă prin care se recompensează acești elevi care au făcut performanță și fac în continuare performanță la Pașcani. Aduce aminte că era o limitare din partea guvernului PSD apropo de recompensarea acestor elevi merituoși. Se bucură că s-a găsit o astfel de soluție.

**Doamna Nedelcu Gabriela**, viceprimarul municipiului Pașcani, precizează că în fiecare an în atenția lor a fost premierea și stimularea performanței în școli. S-a găsit o soluție legală pentru a aduce recunoștința pentru performanța copiilor. Îi felicită pe toți pentru performanțele obținute. În afară de șefii de promoție, vor premia și elevii care au luat 10 la evaluarea națională. Această festivitate va avea loc într-un cadru festiv, cu ocazia zilelor municipiului, respectiv în ziua de vineri.

**Domnul Ungureanu Vasilică Cosmin,** președinte de ședință, supune la vot proiectul. Cine este pentru? Abțineri? Împotrivă?

Pentru: 18

Abțineri: 0

Împotrivă: 0

Proiectul a trecut. Se trece la proiectul de hotărâre nr. 5:

1. **PROIECTUL DE HOTĂRÂRE privind modificarea şi completarea HCL nr. 49 din 30.03.2018 privind acordarea burselor sociale, burselor de merit şi burselor de studio pentru elevii din învăţământul preuniversitar de stat din municipiul Paşcani, pentru perioada ianuarie – iunie 2018**

*Inițiatorul proiectului de hotărâre - Viceprimarul municipiului Pașcani*

Se solicită avizul comisiilor:

Comisia economică – Aviz favorabil.

Comisia juridică – Aviz favorabil.

Comisia învățământ – Aviz favorabil, cu precizarea că trebuie făcut un amendament.

**Doamna Perțu Liliana**, consilier local, citește amendamentul. La articolul 1 din proiect se modifică numărul de burse sociale, de merit și de studiu, din 366 în 368. La articolul 2, suma prevăzută inițial se modifică de la 189.180 lei la 190.380 lei. La articolul III se completează tabelul al doilea cu punctul 3 - Școala Gimanzială Iordache Cantacuzino – 2 burse suplimentar. Se transformă valoarea burselor de merit, studiu în 120 leix5 lunix41 burse=24.600 lei. La punctul 1-Buget, burse de merit, studiu = 115.320 lei, total buget=190.380 lei.

**Domnul Ungureanu Vasilică Cosmin,** președinte de ședință, supune la vot amendamentul propus de d-na consilier Perțu. Cine este pentru? Abțineri? Împotrivă?

Pentru: 18

Abțineri: 0

Împotrivă: 0

Supune la vot proiectul de hotărâre cu amendamentul votat. Cine este pentru? Abțineri? Împotrivă?

Pentru: 18

Abțineri: 0

Împotrivă: 0

Proiectul a trecut. Se trece la proiectul de hotărâre nr. 6:

1. PROIECTUL DE HOTĂRÂRE privind modificarea H.C.L. al municipiului Pașcani nr. 31/2018 privind aprobarea organigramei şi a statului de funcţii ale Spitalului Municipal de Urgenţă Paşcani pentru anul 2018

*Inițiatorul proiectului de hotărâre - Primarul municipiului Pașcani*

Se solicită avizul comisiilor:

Comisia economică – Aviz favorabil.

Comisia juridică – Aviz favorabil.

Comisia învățământ – Aviz favorabil.

**Domnul Ungureanu Vasilică Cosmin,** președinte de ședință, întreabă dacă sunt discuții. Dacă nu, supune la vot proiectul de hotărâre: Cine este pentru? Abțineri? Împotrivă?

Pentru: 18

Abțineri: 0

Împotrivă: 0

Proiectul a trecut. Se trece la proiectul de hotărâre nr. 7:

1. **PROIECTUL DE HOTĂRÂRE privind completarea Anexei nr. 1 la Hotărârea Consiliului Local al Municipiului Paşcani nr. 87 din 31.05.2018 privind aprobarea Regulamentului privind repartizarea, închirierea, exploatarea și administrarea locuințelor sociale și a locuințelor din fondul locativ de stat de pe raza municipiului Pașcani**

*Inițiatorul proiectului de hotărâre - Primarul municipiului Pașcani*

Se solicită avizul comisiilor:

Comisia economică – Aviz favorabil.

Comisia juridică – Aviz favorabil.

Comisia învățământ – Aviz favorabil.

Comisia urbanism –Aviz favorabil cu amendament – articolul 1, se modifică art. 13 în sensul că perioada de prelungire e de 2 ani. S-a constatat în comisie că, discutând cu funcționarii, dl. Olariu a făcut acest amendament, după terminarea perioadei de închiriere, prelungirea care se face succesiv să fie de 2 ani, întrucât nu se schimbă atât de des condițiile. Funcționarii sunt de acord deoarece au volum mare de lucru.

**Domnul Ungureanu Vasilică Cosmin,** președinte de ședință, supune la vot amendamentul citit de dl. consilier Bodoașcă. Cine este pentru? Abțineri? Împotrivă?

Pentru: 18

Abțineri: 0

Împotrivă: 0

Supune la vot proiectul de hotărâre cu amendamentul votat. Cine este pentru? Abțineri? Împotrivă?

Pentru: 18

Abțineri: 0

Împotrivă: 0

Proiectul a trecut. Se trece la proiectul de hotărâre nr. 8:

1. **PROIECTUL DE HOTĂRÂRE privind însuşirea în proprietatea privată a Municipiului Paşcani, a terenului în suprafață de 173,48 mp, situat în municipiul Pașcani, str. Calea Romanului, nr. 1, judeţul Iaşi**

*Inițiatorul proiectului de hotărâre - Primarul municipiului Pașcani*

Se solicită avizul comisiilor:

Comisia economică – Aviz favorabil.

Comisia juridică – Aviz favorabil.

Comisia urbanism – Aviz favorabil.

**Domnul Ungureanu Vasilică Cosmin,** președinte de ședință, întreabă dacă sunt discuții. Dacă nu, supune la vot proiectul de hotărâre: Cine este pentru? Abțineri? Împotrivă?

Pentru: 18

Abțineri: 0

Împotrivă: 0

Proiectul a trecut. Se trece la proiectul de hotărâre nr. 9:

#### PROIECTUL DE HOTĂRÂRE privind modificarea și completarea Hotărârii Consiliului Local al Municipiului Pașcani nr. 65 din data de 30.03.2018 privind modificarea și completarea Hotărârii Consiliului Local al Municipiului Pașcani nr. 19 din 26.04.2000 privind organizarea Cimitirului municipal Paşcani – cartierul Fântânele

*Inițiatorul proiectului de hotărâre - Primarul municipiului Pașcani*

Se solicită avizul comisiilor:

Comisia economică – Aviz favorabil.

Comisia juridică – Aviz favorabil.

Comisia urbanism – Aviz favorabil.

**Domnul Ungureanu Vasilică Cosmin,** președinte de ședință, întreabă dacă sunt discuții. Dacă nu, supune la vot proiectul de hotărâre: Cine este pentru? Abțineri? Împotrivă?

Pentru: 18

Abțineri: 0

Împotrivă: 0

Proiectul a trecut. Se trece la proiectul de hotărâre nr. 10:

#### PROIECTUL DE HOTĂRÂRE privind concesionarea directă a terenului în suprafaţă de 23,31 m.p., situat în strada Eugen Stamate, nr. 5, bl. L2, scara B, parter, proprietate privată a municipiului Paşcani, către S.C. Diamir S.R.L., în vederea extinderii spaţiului comercial, proprietatea acesteia

*Inițiatorul proiectului de hotărâre - Primarul municipiului Pașcani*

Se solicită avizul comisiilor:

Comisia economică – Aviz favorabil.

Comisia juridică – Aviz favorabil.

Comisia urbanism – Aviz favorabil.

**Domnul Ungureanu Vasilică Cosmin,** președinte de ședință, întreabă dacă sunt discuții. Dacă nu, supune la vot proiectul de hotărâre: Cine este pentru? Abțineri? Împotrivă?

Pentru: 18

Abțineri: 0

Împotrivă: 0

Proiectul a trecut. Se trece la proiectul de hotărâre nr. 11:

#### PROIECTUL DE HOTĂRÂRE privind concesionarea directă a terenului în suprafaţă de 22,95 mp, situat în strada Eugen Stamate, nr. 5, bl. L2, scara Tr. II, parter, proprietate privată a municipiului Paşcani, către S.C. Euro Carta S.R.L., în vederea extinderii spaţiului comercial, proprietatea acesteia

*Inițiatorul proiectului de hotărâre - Primarul municipiului Pașcani*

Se solicită avizul comisiilor:

Comisia economică – Aviz favorabil.

Comisia juridică – Aviz favorabil.

Comisia urbanism – Aviz favorabil.

**Domnul Ungureanu Vasilică Cosmin,** președinte de ședință, întreabă dacă sunt discuții. Dacă nu, supune la vot proiectul de hotărâre: Cine este pentru? Abțineri? Împotrivă?

Pentru: 18

Abțineri: 0

Împotrivă: 0

Proiectul a trecut. Se trece la proiectul de hotărâre nr. 12:

1. **PROIECTUL DE HOTĂRÂRE privind organizarea comisiei de evaluare a ofertelor de concesiuni de bunuri proprietate publică și privată a municipiului Pașcani**

*Inițiatorul proiectului de hotărâre - Primarul municipiului Pașcani*

Se solicită avizul comisiilor:

Comisia economică – Aviz favorabil.

Comisia juridică – Aviz favorabil.

Comisia urbanism – Aviz favorabil.

**Domnul Ungureanu Vasilică Cosmin,** președinte de ședință, solicită propuneri.

**Doamna Dondaș Adriana**, consilier local, propune din partea grupului PSD, ca președinte pe doamna viceprimar Nedelcu Gabriela, iar ca membru supleant pe dl. Pintilie Ciprian.

**Domnul Bodoașcă Mihai-Claudiu**, consilier local, propune din partea grupului PNL ca membru pe dl. Conache Cătălin, iar ca membru supleant pe dl. Pintilie Marius.

**Domnul Ungureanu Vasilică Cosmin,** presedinte de ședință, supune la vot propunerile făcute:

Pentru președinte-d-na Nedelcu Gabriela: Cine este pentru? Abțineri? Împotrivă?

Pentru: 18

Abțineri: 0

Împotrivă: 0

Pentru membru supleant Pintilie Ciprian: Cine este pentru? Abțineri? Împotrivă?

Pentru: 18

Abțineri: 0

Împotrivă: 0

Pentru membru Conache Cătălin: Cine este pentru? Abțineri? Împotrivă?

Pentru: 17

Abțineri: 0

Împotrivă: 0

Dl. Conache Cătălin nu votează.

Pentru membru supleant Pintilie Marius: Cine este pentru? Abțineri? Împotrivă?

Pentru: 18

Abțineri: 0

Împotrivă: 0

Supune la vot proiectul cu cele 4 numiri. Cine este pentru? Abțineri? Împotrivă?

Pentru: 18

Abțineri: 0

Împotrivă: 0

Proiectul a trecut. Se trece la proiectul de hotărâre nr. 13:

1. **PROIECTUL DE HOTĂRÂRE privind concesionarea prin licitație publică a imobilului – teren în suprafață de 210 m.p., situat în str. Ștefan cel Mare nr.13, Nr. Cad. 65089, proprietate publică a municipiului Pașcani, județul Iași**

*Inițiatorul proiectului de hotărâre - Primarul municipiului Pașcani*

Se solicită avizul comisiilor:

Comisia economică – Aviz favorabil.

Comisia juridică – Aviz favorabil.

Comisia urbanism – Aviz favorabil.

**Domnul Ungureanu Vasilică Cosmin,** președinte de ședință, întreabă dacă sunt discuții.

**Domnul Bodoașcă Mihai-Claudiu**, consilier local, precizează că au aceeași problemă de data trecută. S-a hotărât în ședința trecută să scoată la licitație acea suprafață de teren. E un proiect de hotărâre cu câștigătorul licitației deja anunțat. Se pleacă de la proiectul de hotărâre – se va comunica către SC Aprodex SRL. La art. 1, suprafata de teren concesionată e pentru spațiu pietonal de acces. În studiul de oportunitate, concesionarea e deja către SC Aprodex. În caietul de sarcini, în documentația de atribuie e SC Aprodex cu destinație construire alee pietonală. Deci, nu s-a schimbat nimic față de data trecută. E o încredințare directă mascată.

**Domnul Pintilie Marius-Nicolae**, consilier local, precizează că dacă există o posibilitate pentru atribuire directă cu încadrare în legislație, nu au nimic împotrivă pentru că cumva acel teren e în fața construcției celor de la SC Aprodex. Dacă s-a ales varianta cu licitația publică, nu se poate face caiet de sarcini pentru Aprodex și ei să voteze. Dacă e licitație publică, se face studiu de oportunitate fără denumire de societăți.

**Domnul Pantazi Dumitru**, primarul municipiului Pașcani, precizează că are dreptate lumea să râdă de dl. consilier. Se întreabă cum să se scoată la licitație o alee lângă o clădire a altcuiva. Cine va veni să-i facă alee de ieșire din clădire la licitație publică? Acolo, firma respectivă e interesată de o alee ca să aibă ieșire în stradă.

**Domnul Pintilie Marius-Nicolae**, consilier local, solicită soluție legală. Întreabă dacă legea le permite să o dea direct.

**Domnul Pantazi Dumitru**, primarul municipiului Pașcani, precizează că se scoate la licitație o alee pentru a face altcineva calea de acces.

**Domnul Bodoașcă Mihai-Claudiu**, consilier local, întreabă dacă terenul e trecut în registrul de spații verzi.

**Domnul Apetrei Alexandru**, consilier în cadrul Compartimentului Patromoniu și Contracte, precizează că la proiectul de hotărâre este atașată o adresă a celor care se ocupă de registrul spațiilor verzi, în care se precizează că acest teren nu e înregistrat ca spațiu verde.

**Domnul Avrămiuc Vasile**, consilier local, precizează că nu are expertiză în domeniul licitațiilor publice, dar vrea să spună o chestiune de logică. Dacă cineva licitează și construiește această cale de acces, blochează accesul firmei respective. Sau la licitație mai vine cineva, care poate sălta prețul.

**Domnul Bodoașcă Mihai-Claudiu**, consilier local, precizează că firma respectivă are acces pe cealaltă stradă.

**Domnul Avrămiuc Vasile**, consilier local, solicită să nu fie întrerupt. Cineva poate să saboteze firma respectivă. Așa i se pare. Nu face o afacere din acel teren, face o cale de acces. Se miră că sunt piedici din partea celor care sunt oameni de afaceri.

*Se vorbește concomitent.*

**Domnul Conache Eduard-Cătălin**, consilier local, precizează că a înțeles toate argumentele, dar această concesiune trebuie să îndeplinească toate condițiile legale. Este un art. 13 din OUG nr. 54/2006 care e încălcat. Dă citire acestui articol:

ART. 13

Principiile care stau la baza atribuirii contractelor de concesiune sunt:

a) transparenţa - punerea la dispoziţie tuturor celor interesaţi a informaţiilor referitoare la aplicarea procedurii pentru atribuirea contractului de concesiune;

b) tratamentul egal - aplicarea, într-o manieră nediscriminatorie, de către autoritatea publică, a criteriilor de atribuire a contractului de concesiune;

c) proporţionalitatea - presupune că orice măsură stabilită de autoritatea publică trebuie să fie necesară şi corespunzătoare naturii contractului;

d) nediscriminarea - aplicarea de către autoritatea publică a aceloraşi reguli, indiferent de naţionalitatea participanţilor la procedura de atribuire a contractului de concesiune, cu respectarea condiţiilor prevăzute în acordurile şi convenţiile la care România este parte;

e) libera concurenţă - asigurarea de către autoritatea publică a condiţiilor pentru ca orice participant la procedura de atribuire să aibă dreptul de a deveni concesionar în condiţiile legii, ale convenţiilor şi acordurilor internaţionale la care România este parte.

Precizează că sunt introduse vreo 5 criterii discriminatorii. Se face cu dedicație această licitație. Când se scot la concesiune, trebuie respectate aceste principii.

**Domnul Toma Andrei-Codrin**, consilier local, precizează că nu se încalcă niciun principiu. Acele principii sună frumos, dar nu au legătură.

**Domnul Conache Eduard-Cătălin**, consilier local, precizează că au legătură, ele trebuie respectate, indiferent dacă sună frumos sau urât.

**Domnul Toma Andrei-Codrin**, consilier local, întreabă care e principiul care se încalcă.

**Domnul Conache Eduard-Cătălin**, consilier local, precizează că un motiv de anulare a licitației este încălcarea art. 13 lit.b).

*Se poartă discuții în contradictoriu.*

**Domnul Bodoașcă Mihai-Claudiu**, consilier local, solicită o hârtie din care să rezulte că acolo e o clădire.

**Doamna Jitaru Irina**, secretarul municipiului Pașcani, precizează că s-a mers și pe prezumția că nu are clădire și s-a scos la licitație. Ca să nu fie niciun fel de dubiu, s-a scos terenul la licitație. E normal să i se comunice orice fel de decizie a consiliului local, fiindcă Aprodex a făcut o solicitare. În caietul de sarcini nu e menționat Aprodex. Consiliul Local atunci când concesionează un teren, fie direct, fie prin licitație publică, impune pentru ce îl concesionează. Dacă se vor uita pe hotărâri privind concesionarea directă, prin licitație publică sau vânzare, peste tot se spune pentru ce anume. Conform legii, concesiunea se face în două feluri: la solicitarea cuiva sau la inițiativa UAT. În această situație e o concesiune la solicitarea cuiva. S-a întocmit studiul de oportunitate pe solicitarea acestei firme. Nimeni nu a mai făcut vreo solicitare.

**Domnul Bodoașcă Mihai-Claudiu**, consilier local, întreabă dacă s-a făcut anunțul de scoatere la licitație.

**Doamna Jitaru Irina**, secretarul municipiului Pașcani, precizează că după ce se votează, se respectă legea cu privire la licitație. Așa e legea.

**Domnul Bodoașcă Mihai-Claudiu**, consilier local, precizează că dacă cetățenii erau informați că acel teren urmează să fie scos la licitație, poate venea cineva care vroia să facă acolo altceva.

**Doamna Jitaru Irina**, secretarul municipiului Pașcani, precizează că a fost și în ședința trecută acest proiect sub altă formă. Crede că cetățenii știau.

**Domnul Olariu Costel-Sorin**, consilier local, precizează că știu cu toții că altă solicitare nu există. Modul de abordare se știe. Se încalcă un articol nescris – e în PSD. Probabil trebuie să se înscrie în alt partid. E singurul solicitant și solicită o cale de acces spre firmă din strada principală.

**Domnul Haldan Vasile**, consilier local, precizează că de câte ori a venit dl. Lupu cu o cerere la Consiliul Local s-au găsit argumente pentru a încetini dorința acestuia de a face ceva. El crede că se întâlnesc nu pentru a găsi argumente, ci soluții. Roagă colegii, indiferent de partidul din care fac parte, să propună modul de rezolvare. Dacă data trecută s-a venit cu concesionarea directă, acum s-a venit cu concesionarea prin licitație. Nu a fost bine. Se întreabă cum e bine. Îndeamnă la găsirea unei soluții pentru această speță, pentru că și acest om e plătitor de taxe și impozite. Să se uite de partide, când trebuie să rezolve niște probleme, dar care să nu vizeze răspunderea civilă sau penală.

**Domnul Pintilie Marius-Nicolae**, consilier local, precizează că încearcă să lase la o parte tipul ăsta de presiune. El nu a discutat de partide. Au fost cereri ale celor de la Aprodex care au ajuns în Consiliul Local. În cazul celei privind alipirea, ei au votat pentru. Afirmația că nu au fost ajutați e falsă. Informațiile care ajung la ei sunt pe jumătate. Nu a fost nicio discuție oficială cu cei de la Aprodex, care să explice ce vor să facă acolo, dar transparent. Asta pentru a înțelege și ei lucrurile și pentru a se găsi o soluție legală.

Se poartă o discuție între dl. primar și dl. consilier Pintilie.

**Domnul Pintilie Marius-Nicolae**, consilier local, precizează că o discuție se poate face oricând. Solicită transparență pentru a înțelege și ei ce se vrea să se facă acolo. Dacă lucrurile vor fi legale, ei nu au nimic împotrivă.

**Doamna Nedelcu Gabriela**, viceprimarul municipiului Pașcani, precizează că o surprinde atitudinea d-lui consilier Pintilie, mai ales că și el e om de afaceri și are suprafețe concesionate în municipiu. Dacă ar fi citit proiectul de hotărâre, Aprodex-ul a depus toată documentația. Are prezentarea firmei, prezintă ce vrea să facă. Dacă vroiau să vină dl. Lupu pentru a purta o discuție cu el, trebuia să solicite prezența pentru că așa e regulamentul, președintele poate solicita prezența din afara Consiliului Local. Dacă erau neclarități, putea să aibă o discuție, chiar în particular, cu dl. Lupu. Vede o atitudine la grupul liberal de împiedicare a dezvoltării acestei afaceri.

**Domnul Ungureanu Vasilică Cosmin,** presedinte de ședință, supune la vot proiectul de hotărâre: Cine este pentru? Abțineri? Împotrivă?

Pentru: 11

Abțineri: 7

Împotrivă: 0

Proiectul nu a trecut. Se trece la punctul nr. 14:

1. **RAPORTUL de ACTIVITATE al Administratorilor S.C. CLP Eco- Salubritate S.A. Pașcani pe anul 2017**

*Raportor – cons. jr. Ursu Dumitru Leonard, Director General al S.C. CLP Eco Salubritate S.A. Pașcani*

Domnul Ursu Dumitru-Leonard, director general al S.C. CLP Eco-Salubritate S.A. Pașcani, precizează că așteaptă discuții și întrebări la raportul pe care îl au în față domnii consilieri și pe care probabil l-au citit.

**Domnul Bodoașcă Mihai-Claudiu**, consilier local, precizează că are câteva nelămuriri.

**Domnul Ursu Dumitru-Leonard,** director general al S.C. CLP Eco-Salubritate S.A. Pașcani, precizează că aici e vorba despre cifre, cifre care sunt concludente. E o pierdere extrem de mare cauzată de creșterea cu 100% a tarifelor de depozitare, a cheltuielilor cu terții. Menționează că nu s-au realizat multe obiective.

**Domnul Bodoașcă Mihai-Claudiu**, consilier local, precizează că știa că sunt probleme, dar nu credea că așa de mari. S-a înregistrat o pierdere de aproape 1.000.000 lei. În anul 2016 s-a înregistrat o pierdere de aproape 100.000 lei. Nu cu dl. director ar fi vrut să vorbească, chiar dacă și el are o parte de vină, dar nu prea mare, fiind doar trei luni din anul 2017. Ar fi vrut să vorbească cu membrii consiliului de administrație pe care nu i-a văzut niciodată în cei 2 ani de când e consilier local.

**Doamna Nedelcu Gabriela**, viceprimarul municipiului Pașcani, precizează că președintele consiliului de administrație a fost la o ședință când au refuzat să schimbe ordinea de zi, a stat o ședință foarte lungă, dar s-a decis să nu se mai discute.

**Domnul Bodoașcă Mihai-Claudiu**, consilier local, precizează că trebuia să-și dea demisia după ce prezentau acest raport de activitate în Consiliul Local. Au fost 4 ani de zile și au dus societatea aproape în colaps. În contractul de mandat se spune că administratorii sunt direct răspunzători de eventuale prejudicii aduse societății. Atât timp cât dumnealor au girat fosta conducere, directorul, să facă cheltuieli duble față de cele aprobate prin buget, înseamnă că sunt complici. Trebuie să ia o măsură să tragă la răspundere acei administratori în solidar cu fostul director. Nu se poate lăsa așa. De aceea au ajuns toate societățile în situația în care sunt acum. Administratorii sunt răspunzători și de activitățile directorilor și nu fac nimic. Nu vin în Consiliul Local să le aducă la cunoștință, să explice de ce s-au depășit anumite cheltuieli. Concluzia e că nu știe cum se vor redresa, dar să cadă de acord că administratorii societății trebuie trași la răspundere, la fel și directorul, pentru prejudicii aduse societății. Din punctul său de vedere. Aici e culpă, atât timp cât e depășit bugetul aprobat.

**Domnul Ursu Dumitru-Leonard**, director general al S.C. CLP Eco-Salubritate S.A. Pașcani, precizează că administratorii societății sunt responsabili, chiar dacă au demisionat. El e responsabil pentru perioada cât a ocupat funcția de director, respectiv din 16 octombrie până la finalul anului 2017. Ar fi venit cu o datorie mai mare de 1.300.000 lei, dar aceasta a fost diminuată la 955.000 lei. El nu-și reproșează nimic. Pentru acest an nu a depășit cheltuielile, ba sunt mai mici. Are probleme în ceea ce privește încasarea taxei. Are de încasat vrea 300.000 lei.

**Domnul Bodoașcă Mihai-Claudiu**, consilier local, precizează că este astăzi pe ordinea de zi rectificarea de buget.

Se trece la proiectul de hotărâre nr. 15:

1. **PROIECTUL DE HOTĂRÂRE privind** **vacantarea a patru posturi în cadrul Consiliului de Administrație al S.C. CLP Eco Salubritate S.A. Pașcani**

*Inițiatorul proiectului de hotărâre - Primarul municipiului Pașcani*

Se solicită avizul comisiilor:

Comisia economică – Aviz favorabil.

Comisia juridică – Aviz favorabil.

**Domnul Ungureanu Vasilică Cosmin,** președinte de ședință, întreabă dacă sunt discuții. Dacă nu, supune la vot proiectul de hotărâre: Cine este pentru? Abțineri? Împotrivă?

Pentru: 18

Abțineri: 0

Împotrivă: 0

Proiectul a trecut. Se trece la proiectul de hotărâre nr. 16:

1. **PROIECTUL DE HOTĂRÂRE privind desemnarea membrilor provizorii în cadrul Consiliului de Administrație al S.C. CLP Eco Salubritate S.A. Pașcani**

*Inițiatorul proiectului de hotărâre - Primarul municipiului Pașcani*

Se solicită avizul comisiilor:

Comisia economică – Aviz favorabil.

Comisia juridică – Aviz favorabil.

**Domnul Ungureanu Vasilică Cosmin,** președinte de ședință, solicită propuneri.

**Doamna Dondaș Adriana**, consilier local, propune la art. 1 pe: Buhăescu Mihai, Ciopraga Bogdan și Popi Ionuț Adrian, iar la art. 3 – dl. Apostol Paul.

**Domnul Pintilie Marius-Nicolae**, consilier local, propune din partea grupului PNL pe dl. Spriridon Emilian-Constantin și Constantinescu Petronica.

**Doamna Jitaru Irina**, secretarul municipiului Pașcani, propune o mică pauză pentru pregătirea buletinelor de vot.

Se ia o pauză la ora 10,57.

Se reia ședința la ora 11,08.

**Doamna Jitaru Irina**, secretarul municipiului Pașcani, explică procedura de vot secret. În deptul persoanei dorită a fi votată se scrie DA, iar în dreptul persoanei ce nu va fi votată se scrie NU.

Începe procedura de vot secret. Consilierii locali votează în ordine alfabetică.

Comisia de validare constituită la nivelul Consiliului Local al municipiului Pașcani se întrunește pentru numărarea voturilor.

**Doamna Dondaș Adriana**, președinte al Comisie de validare, dă citire procesului verbal încheiat după numărătoarelor voturilor. Rezultatul voturilor e următorul:

|  |  |  |  |
| --- | --- | --- | --- |
| Nr.crt. | Nume și prenume candidat | Nr. voturi pentru | Nr. voturi împotrivă |
| 1 | Buhăescu Mihai | 11 | 7 |
| 2 | Ciopraga Bogdan | 12 | 6 |
| 3 | Popi Ionuț Adrian | 12 | 6 |
| 4 | Spiridon Emilian-Constantin | 13 | 5 |
| 5 | Constantinescu Petronica | 11 | 7 |

Conform rezultatului votului au fost validați:

1. Ciopraga Bogdan

2. Popi Ionuț-Adrian

3. Spiridon Emilian-Constantin

Pentru ceilalți 2 candidați, fiind la egalitate, se va relua procedura de vot secret.

Se ia o pauză la ora 11, 42 pentru pregătirea buletinelor de vot.

Se reia ședința la ora 11,48.

Începe procedura de vot secret. Consilierii locali votează în ordine alfabetică.

Comisia de validare constituită la nivelul Consiliului Local al municipiului Pașcani se întrunește pentru numărarea voturilor.

**Doamna Dondaș Adriana**, președinte al Comisie de validare, dă citire procesului verbal încheiat după numărătoarelor voturilor. Rezultatul voturilor e următorul:

|  |  |  |  |
| --- | --- | --- | --- |
| Nr.crt. | Nume și prenume candidat | Nr. voturi pentru | Nr. voturi împotrivă |
| 1 | Buhăescu Mihai | 10 | 8 |
| 2 | Constantinescu Petronica | 8 | 10 |

A fost validat dl. Buhăescu Mihai.

**Domnul Ungureanu Vasilică Cosmin,** președinte de ședință, supune la vot amendamentul conform căruia dl. Apostol Paul să meargă pentru a face mențiunile la Registrul Comerțului. Cine este pentru? Abțineri? Împotrivă?

Pentru: 18

Abțineri: 0

Împotrivă: 0

Supune la vot proiectul cu tot cu amendament: Cine este pentru? Abțineri? Împotrivă?

Pentru: 18

Abțineri: 0

Împotrivă: 0

Proiectul a trecut. Se trece la proiectul de hotărâre nr. 17:

1. **PROIECTUL DE HOTĂRÂRE privind rectificarea Bugetului local de venituri și cheltuieli al Municipiului Pașcani pe anul 2018**

*Inițiatorul proiectului de hotărâre - Primarul municipiului Pașcani*

Se solicită avizul comisiilor:

Comisia economică – Aviz favorabil.

Comisia juridică – Aviz favorabil.

Comisia urbanism – Aviz favorabil.

Comisia învățământ –Aviz favorabil.

**Domnul Ungureanu Vasilică Cosmin,** președinte de ședință, întreabă dacă sunt discuții. Dacă nu, supune la vot proiectul de hotărâre: Cine este pentru? Abțineri? Împotrivă?

Pentru: 18

Abțineri: 0

Împotrivă: 0

Proiectul a trecut. Se trece la proiectul de hotărâre nr. 18:

1. **PROIECTUL DE HOTĂRÂRE privind rectificarea Bugetului de venituri și cheltuieli și a Listei obiectivelor de investiții pentru anul 2018, ale Clubului Sportiv Municipal Paşcani**

*Inițiatorul proiectului de hotărâre - Primarul municipiului Pașcani*

Se solicită avizul comisiilor:

Comisia economică – Aviz favorabil.

Comisia juridică – Aviz favorabil.

Comisia urbanism – Aviz favorabil.

Comisia învățământ –Aviz favorabil.

**Domnul Ungureanu Vasilică Cosmin,** președinte de ședință, întreabă dacă sunt discuții. Dacă nu, supune la vot proiectul de hotărâre: Cine este pentru? Abțineri? Împotrivă?

Pentru: 18

Abțineri: 0

Împotrivă: 0

Proiectul a trecut. Se trece la proiectul de hotărâre nr. 19:

1. **PROIECTUL DE HOTĂRÂRE privind rectificarea Bugetului centralizat al instituțiilor și activităților finanțate din venituri proprii și subvenții pentru anul 2018**

*Inițiatorul proiectului de hotărâre - Primarul municipiului Pașcani*

Se solicită avizul comisiilor:

Comisia economică – Aviz favorabil.

Comisia juridică – Aviz favorabil.

Comisia urbanism – Aviz favorabil.

Comisia învățământ –Aviz favorabil.

**Domnul Ungureanu Vasilică Cosmin,** președinte de ședință, întreabă dacă sunt discuții. Dacă nu, supune la vot proiectul de hotărâre: Cine este pentru? Abțineri? Împotrivă?

Pentru: 18

Abțineri: 0

Împotrivă: 0

Proiectul a trecut. Se trece la proiectul de hotărâre nr. 20:

1. **PROIECTUL DE HOTĂRÂRE privind rectificarea Bugetului de venituri și cheltuieli al Spitalului Municipal de Urgență Pașcani pentru anul 2018**

*Inițiatorul proiectului de hotărâre - Primarul municipiului Pașcani*

Se solicită avizul comisiilor:

Comisia economică – Aviz favorabil.

Comisia juridică – Aviz favorabil.

Comisia urbanism – Aviz favorabil.

Comisia învățământ –Aviz favorabil.

**Domnul Ungureanu Vasilică Cosmin,** președinte de ședință, întreabă dacă sunt discuții. Dacă nu, supune la vot proiectul de hotărâre: Cine este pentru? Abțineri? Împotrivă?

Pentru: 18

Abțineri: 0

Împotrivă: 0

Proiectul a trecut. Se trece la proiectul de hotărâre nr. 21:

1. **PROIECTUL DE HOTĂRÂRE privind rectificarea Bugetului Integral Venituri Proprii (sursa F) al instituțiilor, pe anul 2018**

*Inițiatorul proiectului de hotărâre - Primarul municipiului Pașcani*

Se solicită avizul comisiilor:

Comisia economică – Aviz favorabil.

Comisia juridică – Aviz favorabil.

Comisia urbanism – Aviz favorabil.

Comisia învățământ –Aviz favorabil.

**Domnul Ungureanu Vasilică Cosmin,** președinte de ședință, întreabă dacă sunt discuții. Dacă nu, supune la vot proiectul de hotărâre: Cine este pentru? Abțineri? Împotrivă?

Pentru: 18

Abțineri: 0

Împotrivă: 0

Proiectul a trecut. Se trece la proiectul de hotărâre nr. 22:

1. **PROIECTUL DE HOTĂRÂRE privind rectificarea Bugetului centralizat al instituțiilor și activităților finanțate integral sau parțial din venituri proprii pe anul 2018**

*Inițiatorul proiectului de hotărâre - Primarul municipiului Pașcani*

Se solicită avizul comisiilor:

Comisia economică – Aviz favorabil.

Comisia juridică – Aviz favorabil.

Comisia urbanism – Aviz favorabil.

Comisia învățământ –Aviz favorabil.

**Domnul Ungureanu Vasilică Cosmin,** președinte de ședință, întreabă dacă sunt discuții. Dacă nu, supune la vot proiectul de hotărâre: Cine este pentru? Abțineri? Împotrivă?

Pentru: 18

Abțineri: 0

Împotrivă: 0

Proiectul a trecut. Se trece la proiectul de hotărâre nr. 23:

1. **PROIECTUL DE HOTĂRÂRE privind modificarea Regulamentului serviciului de alimentare cu apă și de canalizare, precum și modificarea Contractului de delegare a gestiunii serviciilor publice de alimentare cu apă și de canalizare, nr. 48/2009 prin Actul Adițional nr. 25**

*Inițiatorul proiectului de hotărâre - Primarul municipiului Pașcani*

Se solicită avizul comisiilor:

Comisia economică – Aviz favorabil.

Comisia juridică – Aviz favorabil.

Comisia urbanism – Aviz favorabil.

**Domnul Ungureanu Vasilică Cosmin,** președinte de ședință, întreabă dacă sunt discuții. Dacă nu, supune la vot proiectul de hotărâre: Cine este pentru? Abțineri? Împotrivă?

Pentru: 11

Abțineri: 7

Împotrivă: 0

Proiectul a trecut. Se trece la proiectul de hotărâre nr. 24:

1. **PROIECTUL DE HOTĂRÂRE privind aprobarea contractării unui audit financiar la R.A.G.C.L. Pașcani**

*Inițiatorul proiectului de hotărâre – consilier local Sorin Olariu*

Se solicită avizul comisiilor:

Comisia economică – Aviz nefavorabil.

Comisia juridică – Aviz nefavorabil.

**Doamna Nedelcu Gabriela**, viceprimarul municipiului Pașcani, anunță că nu participă la vot.

**Domnul Ungureanu Vasilică Cosmin,** presedinte de ședință, supune la vot proiectul de hotărâre: Cine este pentru? Abțineri? Împotrivă?

Pentru: 17

Abțineri: 0

Împotrivă: 0

*Doamna Nedeclu Gabriela nu votează.*

Proiectul a trecut. Se trece la proiectul de hotărâre nr. 25:

1. **PROIECTUL DE HOTĂRÂRE privind înființarea unui patinoar de role, pe timpul verii, și cu gheață artificială, pe timpul iernii, în zona Parcului municipal**

*Inițiatorii proiectului de hotărâre – Grup consilieri PNL*

Se solicită avizul comisiilor:

Comisia economică – Aviz nefavorabil.

Comisia juridică – Aviz nefavorabil.

Comisia urbansim – Aviz favorabil.

Comisia învățământ – Aviz nefavorabil.

Domnul Ungureanu Vasilică Cosmin, presedinte de ședință, întreabă dacă sunt discuții.

Domnul Bodoașcă Mihai-Claudiu, consilier local, precizează că au inițiat aceste două proiecte de hotărâre și va vorbi despre amândouă, pentru luciul de apă și pentru terenul alăturat, deoarece acea zonă arată rău. Au fost discuții ieri în comisii că n-ar fi legal, că n-ar fi corect. El a stat și a analizat și azi, consilierii locali aprobă doar oportunitatea înființării acestor două obiective. Dacă proiectul se aprobă astăzi, se va veni cu completări din partea aparatului de specialitate, care nu a binevoit să dea un punct de vedere într-un raport pe marginea acestui subiect. Roagă să se facă primul pas prin adoptarea acestor două proiecte de hotărâre, ca la anul să nu-i mai prindă nepregătiți, să aibă acolo o zonă frumoasă de agrement, de care să se bucure cu toții.

Domnul Ungureanu Vasilică Cosmin, presedinte de ședință, întreabă dacă sunt alte discuții.

Domnul Pantazi Dumitru, primarul municipiului Pașcani, anunță că este întocmit studiul de oportunitate în vederea concesionării. Trebuie pregătit caiet de sarcini.

Doamna Nedelcu Gabriela, viceprimarul municipiului Pașcani, întreabă consilierii PNL dacă înainte de a scrie acest proiect de hotărâre s-au sfătuit cu un specialist în domeniu, care să le ateste faptul că pe acea suprafață se poate construi un patinoar. Ea a avut asemenea discuții și i s-a spus că există pericol de accidentare pentru copii.

**Domnul Bodoașcă Mihai-Claudiu**, consilier local, precizează că el crede că se poate.

**Doamna Nedelcu Gabriela**, viceprimarul municipiului Pașcani, precizează că așa cum e acolo terenul, nu pot coborî copiii pe patine, existând risc de accidente. E vorba de actuala configurație. Trebuie acoperit.

**Domnul Pintilie Marius-Nicolae**, consilier local, precizează că, așa cum a spus și colegul său, vor vota dacă îl consideră oportun. Despre detalii tehnice se poate vorbi. Primarul, prin aparatul de specialitate, poate duce mai departe aceste demersuri, dacă se votează această hotărâre.

**Domnul Ungureanu Vasilică Cosmin,** presedinte de ședință, supune la vot proiectul de hotărâre: Cine este pentru? Abțineri? Împotrivă?

Pentru: 7

Abțineri: 11

Împotrivă: 0

Proiectul nu a trecut. Se trece la proiectul de hotărâre nr. 26:

1. **PROIECTUL DE HOTĂRÂRE privind reabilitarea insuliței și a luciului de apă a Lacului Peștișorul și transformarea acestora într-un loc de agrement**

*Inițiatorii proiectului de hotărâre – Grup consilieri PNL*

Se solicită avizul comisiilor:

Comisia economică – Aviz nefavorabil.

Comisia juridică – Aviz nefavorabil.

Comisia urbansim – Aviz favorabil.

Comisia învățământ – Aviz nefavorabil.

Domnul Ungureanu Vasilică Cosmin, președinte de ședință, întreabă dacă sunt discuții.

Domnul Pintilie Marius-Nicolae, consilier local, precizează că se bucură să constate că au un studiu de oportunitate pe acest subiect – reabilitatrea luciului de apă de la lacul Peștișorul. Ei nu au știut de existența lui. A apărut pe masa Consiliului Local al începutul ședinței. Se bucură că este și au speranța că acolo se va face ceva. El este făcut în luna iunie. Ei au avut inițiativa din luna mai. Poate au făcut treaba ca opoziție. Îndeamnă să se facă acolo ceva că trec anii. E chiar în mijlocul orașului, e imaginea orașului pentru că toată lumea care trece prin Pașcani trece peste pasarelă și se vede foarte bine. Trebuie făcut ceva.

**Domnul Ungureanu Vasilică Cosmin,** presedinte de ședință, supune la vot proiectul de hotărâre: Cine este pentru? Abțineri? Împotrivă?

Pentru: 7

Abțineri: 11

Împotrivă: 0

Proiectul nu a trecut. Se trece la punctul diverse.

Domnul Ungureanu Vasilică Cosmin, presedinte de ședință, întreabă cine se înscrie la cuvânt.

Domnul Bodoașcă Mihai-Claudiu, consilier local, precizează că doamna secretar nu poate cenzura consilierii locali pe oportunitate. Vrea să vadă acel proiect cu înscrierea municipiului Pașcani pe ghișeul.ro pe masa Consiliului Local. Dacă nu e bun, atunci poate să nu pună viza de legalitate. Vrea să vadă rapoarte la el de la funcționari. E un proiect din luna ianuarie prin care municipiul Pașcani să se înscrie în sistemul național de plăți electronice, pe ghișeul.ro, astfel încât toate taxele și impozitele să poată fi plătite online. S-a interesat, nu e așa de complicat.

Domnul Pantazi Dumitru, primarul municipiului Pașcani, întreabă dacă nu este o astfel de hotărâre.

Doamna Jitaru Irina, secretarul municipiului Pașcani, precizează că nu s-a pronunțat niciodată pe oportunitate. Dacă vroiau într-adevăr să aibă un proiect pe ordinea de zi, veneau și modificau sau modificau hotărârea existentă și intra pe ordinea de zi. Întreabă cum să se pună un proiect când există o hotărâre în vigoare.

**Domnul Bodoașcă Mihai-Claudiu,** consilier local, precizează că dacă se citea proiectul se vedea că este o prevedere conform căreia prevederile contrare se abrogă. Acea hotărâre nu e completă. Acest proiect e complet. Au trecut 2-3 luni de când doamna secretar a fost numită în consiliul de administrație la PSA. Așteaptă raportul.

**Doamna Jitaru Irina,** secretarul municipiului Pașcani, precizează că îl vor primi.

**Domnul Bodoașcă Mihai-Claudiu,** consilier local, întreabă când.

**Doamna Jitaru Irina,** secretarul municipiului Pașcani, menționează că atunci când îl vor avea în față.

**Domnul Pintilie Marius-Nicolae**, consilier local, precizează că vrea să aducă aminte ce a discutat data trecută în Consiliul Local. Solicită ca acea groapă din fața bocului D2, la piață, să fie reparată. Dacă nu, vor face un proiect de hotărâre pentru plombarea gropii, se va convoca o ședință extraordinară în acest sens.

**Domnul Pantazi Dumitru**, primarul municipiului Pașcani, precizează că a preluat mandatul de la PNL și erau multe gropi.

**Domnul Pintilie Marius-Nicolae**, consilier local, precizează că e bine că nu dă vina pe Ceaușescu.

**Domnul Pantazi Dumitru**, primarul municipiului Pașcani, precizează că spune de la cine a preluat mandatul și câte gropi erau atunci.

**Domnul Pintilie Marius-Nicolae**, consilier local, precizează că face o interpelare și e o singură groapă care poate fi plombată.

**Doamna Nedelcu Gabriela**, viceprimarul municipiului Pașcani, precizează că nu se stă degeaba.

**Domnul Pintilie Marius-Nicolae**, consilier local, precizează că nu a spus așa ceva.

**Doamna Spiridon Mihaela-Iulia**, consilier local, face o interpelare în legătură cu parcurile de joacă din Pașcani. Apreciază că a fost pus gard la parcul de joacă din spatele pieții din deal, dar e o problemă și nu numai acolo. Aceste parcuri ar trebui asigurate pe timpul nopții, pentru că atunci sunt folosite în alt scop de către alte persoane, care nu ce căuta într-un spațiu de joacă. La parcul din spatele pieții, temelia din dreptul porții trebuie înălțată pentru că pe acolo intră animalele.

**Domnul Olariu Costel-Sorin**, consilier local, solicită să fie reglementată parcarea pentru piața din vale.

**Doamna Nedelcu Gabriela**, viceprimarul municipiului Pașcani, precizează că dl. Menegon, prezent acolo, deja a început să lucreze la un regulament al piețelor. Poate la ședința următoare va veni în Consiliul Local și apoi se vor face următorii pași stabiliți în comisie. Anunță comisia pentru organizarea manifestării Zilele Municipiului să se întrunească la ora 14 în sala18, pentru ca apoi subcomisia formată să se deplaseze în teren.

**Domnul Ungureanu Vasilică Cosmin,** președinte de ședință, declară închisă ședința ordinară din 26.06.2018.

Ședința se încheie la ora 12,22.

**PREȘEDINTE DE ȘEDINȚĂ SECRETARUL MUNICIPIULUI**

**Consilier UNGUREANU VASILICĂ COSMIN cons. jr. JITARU IRINA**